Tha uisge ciùin Loch Shlaopainn a' toirt dhuinn dealbh-sgàthain de na cnuic air a' chùl. Air an làimh dheis tha cumadh pioramaideach Beinn na Cròtha, sa bheil 1879 troigh (570m) de dh'àirde, glè thric air a sheachnadh air sgàth nam beanntan mòra, drùidhteach a tha ri thaobh. Dh'fhaodadh seo a bhith mar phrìomh adhbhar gus Beinn na Cròtha a shreap, le cothrom teicheadh bho na h-àireamhan mòra de luchd-sreap air na beanntan eile agus tlachd a ghabhail às an t-sàmhchar. Bhon mhullach, gheibh duine deagh shealladh air Belig, Beinn na Caillich agus tuath gu Eilean Sgalpaigh. Ann am meadhan na deilbh tha Glas Bheinn Mòr sa bheil 570m, le a dhruim fhada a tha furasta a choiseachd, a tha a' toirt dhuinn seallaidhean snoga agus a rèir coltais sàmhchar aig a' mhullach. A' gearradh eadar an dà bheinn sin tha an t-Strath Mhòr, cuairt caran neo-thogarrach, ach a bha na phrìomh shlighe eadar An t-Àth Leathann agus an Lùib o chionn ceudan bhliadhnaichean